Maskerado ĉirkaŭ la morto

***Maskerado ĉirkaŭ la morto*** estas membiografia romano de Teodoro Ŝvarc (verkista nomo de Tivadar Soros) pri sia travivo kiel judo en Hungario dum la germana okupo kaj faŝista regado en la Dua Mondmilito. Ĝi unue aperis ĉe eldonejo Stafeto en 1965. El la originalo estis faritaj tradukoj al la hungara (2002, 2018), itala (2011), ĉeĥa (ref?).

La dua eldono aperis en 2000 en Britio sub redakto kaj kun komentario de Humphrey Tonkin kaj antaŭparolo de la filoj de la aŭtoro, Paul Soros kaj George Soros.

Tiu ĉi verko estis lastatempe reeldonita (angle) en Usono (2001), kaj poste tradukita ankaŭ al la rusa (2001), la germana (2003 + 2005), la franca (2015), la japana kaj la mongola (2018) lingvoj. La angla traduko servis ankaŭ por la enĉinigo (ref?) de la verko.

En marto 1944 la germanaj nazioj okupaciis Hungarion kaj tuj enkondukis pliajn, pli severajn kontraŭjudajn leĝojn. La judoj devis sin anonci por registrado, porti flavan stelon, ne rajtis vizitadi vendejojn, restoraciojn, estis deportataj al koncentrejoj aŭ mortpafataj ĉe la bordo de Danubo. Nur en januaro 1945, post dek monatoj de teroro, liberigis Hungarion la sovetia armeo. Tivadar Soros, kvankam judo, sukcesis savi ne nur sin mem kaj sian familion, sed ankaŭ multajn aliajn homojn. En la libro li priskribas, kiamaniere li tion faris.

## Alilingvaj versioj 
**Rusa**

*Тивадар Сорос. Маскарад. Игра в прятки со смертью в нацистской Венгрии,* tradukis S.V. Babkov, Moskvo, Рудомино (trlt. Rudomino), 2001, 246 paĝoj, ISBN 5-7380-0148-6.

**Turka**

*Maskerado: Nazi Rejimi Altinda Ölümle*. Istanbulo, Açik Deniz, 2001

**Germana**

*Maskerade. Die Memoiren eines Überlebenskünstlers.* Humphrey Tonkin kun antaŭparolo de Paul kaj George Soros. Tradukis el la angla Holger Fliessbach, 318 paĝoj, Frankfurt: Deutsche Verlags-Anstalt, 2003, ISBN 9783421054968. Broŝurita eldono: München: DTV Deutscher Taschenbuch, 2005.

**Angla**

''Masquerade: The Incredible True Story of How George Soros' Father Outsmarted the Gestapo*, 298 paĝoj, Humphrey Tonkin (redaktoro), George Soros (antaŭparolo), Paul Soros (antaŭparolo), 2011, Novjorko, eld. Arcade (Skyhorse Publishing, Inc.), ISBN 9781611450248

**Itala**

*Ballo in maschera a Budapest,* traduko el Esperanto fare de Margherita Bracci Testasecca, Editore Gaspari, 2011, ISBN 88-7541-200-6

**Ĉina**

*Masquerade,* Beijing, eld. Thinkingdom House, viii + 213 paĝoj, 2011.

**Ĉeĥa**

*Maškaráda kolem smrti.* tradukis Jindřiška Drahotová, Dobřichovice: KAVA-PECH. 244 paĝoj, 2014.

**Franca**

*Mascarade autour de la mort*, 330 p., eld. Fayard, 2015, ISBN 978-2-213-68097-2

**Japana**

*Maskerado*, *[Dancing with Masks].* trad. Mitaichi Akira. Tokio, Gendaikikakushitsu, 403 paĝoj, 2017.

**Hungara**

* *Álarcban. Nácivilág Magyarországon* ; előszó Soros Pál, Soros György, ford. Ertl István; Trezor Könyv- és Lapkiadó, Bp., 336 p;. 2002, ISBN 9639088730
* *Túlélni* / *Álarcban. Nácivilág Magyarországon* / *Szibériai Robinsonok* ; tradukis István Erl, Budapeŝto, antaŭparolo Paul Soros kaj György Soros, eld. Múlt és Jövő, 336 p. 2018, ISBN 9786155480515 La hungara eldono de 2018 enhavas du verkojn (Modernaj Robinzonoj + Maskerado).

**Pola**

Aperonta en 2021, traduko fare de Ewa Siurawska.

**Mongola**

(Mankas bibliografiaj informoj).

## Recenzoj
## Vidu ankaŭ 
Militrakonto

Humphrey Tonkin

## Bibliografio 
Humphrey Tonkin: *Tradukado de Soros: la defioj de vivmemoroj* (trad. Brian Moon). Pri la sorta evoluo de la teksto de *Maskerado ĉirkaŭ la morto'' de Tivadar Soros, tradukita al la angla el diversaj versioj. Meditado pri Esperanto kiel literatura lingvo kaj kiel traduka lingvo. Beletra Almanako (21), oktobro 2014, pp. 86-96.

## Ekstera ligilo 
## Referencoj 
Kategorio:Verkoj el la originala esperantlingva literaturo
Kategorio:Membiografiaj libroj
Kategorio:Holokaŭsto en Hungario
Kategorio:Libroj aperintaj en 1965